སྨན་གྱི་རིག་པ་ནི་འཇིག་རྟེན་འདིར་རིག་གནས་ཁག་བྱུང་བ་དང་མཉམ་དུ་དར་བའི་ཆེས་གནའ་བོའི་རིག་གཞུང་ཡིན་པ་དང་།དེ་ཡང་ས་ཁུལ་དང་ཡུལ་ལུང་མི་འདྲ་བའི་ནང་སྐད་ཡིག་འདྲ་མིན་དུ་ནད་གསོ་བའི་སྨན་གྱི་རིག་གནས་རྒྱས་བསྡུས་སྣ་ཚོགས་སུ་དར་བ་རྣམས་ཀྱི་ནང་ནས་འཕགས་ཡུལ་གྱི་ཚེའི་རིག་བྱེད་ནི་བྱུང་སྔ་ཤོས་དང་།གཞུང་རྒྱས་ཤོས།ལག་ལེན་ཟབ་ཤོས་བྱུང་འདུགརིག་བྱེད་འདིའི་གཞུང་རྣམས་ཀྱི་ཁོག་འབུབས་པའི་སྐབས་ཕལ་ཆེར་ཡན་ལག་བརྒྱད་དུ་ཕྱེ་བས་འདིའི་རྩ་གཞུང་མང་པོར་ཡན་ལག་བརྒྱད་པ་ཞེས་འབོད།